ผู้สนับสนุน.. เครื่องสำอางไทย กำลังจะก้าวเป็น Global Brand
ลงทุนแมนเคยเล่าเรื่องราวความเป็นมาของมิสทิน เริ่มตั้งแต่ยุคที่มีสาวมิสทินเดินเคาะประตูบ้านเพื่อขายสินค้า  จนมาสู่ยุคดิจิทัลที่มีบริการทั้งบนเว็บไซต์ และแอปพลิเคชัน  แต่ตอนนี้ หนึ่งในเป้าหมายสำคัญของมิสทิน  คือการทำให้แบรนด์มิสทินก้าวขึ้นเป็นระดับ Global Brand อย่างเต็มตัวให้ได้
31 พ.ค. 2562

ผู้สนับสนุน..
เครื่องสำอางไทย กำลังจะก้าวเป็น Global Brand / โดย ลงทุนแมน
ลงทุนแมนเคยเล่าเรื่องราวความเป็นมาของมิสทิน
เริ่มตั้งแต่ยุคที่มีสาวมิสทินเดินเคาะประตูบ้านเพื่อขายสินค้า 
จนมาสู่ยุคดิจิทัลที่มีบริการทั้งบนเว็บไซต์ และแอปพลิเคชัน
แต่ตอนนี้ หนึ่งในเป้าหมายสำคัญของมิสทิน 
คือการทำให้แบรนด์มิสทินก้าวขึ้นเป็นระดับ Global Brand อย่างเต็มตัวให้ได้
ตลอดช่วงระยะเวลาเกือบ 20 ปีที่ผ่านมา 
มิสทินได้ขยายธุรกิจไปตลาดต่างประเทศมากขึ้นเรื่อยๆ โดยเริ่มจากประเทศเพื่อนบ้านอย่าง พม่า ฟิลิปปินส์ และอินโดนีเซีย ก่อนเป็นอันดับแรก
มาถึงปัจจุบัน ผลิตภัณฑ์ของมิสทิน มีวางขายแล้วใน 14 ประเทศทั่วโลก 
เรียกได้ว่า เป็นแบรนด์ไทยที่ได้รับความนิยมในระดับสากล
โดยเมื่อปีที่แล้ว ก็เพิ่งฉลองสร้างยอดขาย “แป้ง Wings” ทะลุ 50 ล้านตลับ ด้วยการขึ้นป้ายฉลองขนาดใหญ่ที่ใจกลางไทม์สแควร์ มหานครนิวยอร์ก และในอีกหลากหลายประเทศ
รวมถึงการได้รับเลือกให้เป็นแบรนด์เครื่องสำอางเพียงหนึ่งเดียว ที่เข้าร่วมงาน ELLE Beauty Radar 2019 กับ ELLE Magazine นิตยสารแฟชั่น ความงาม และไลฟ์สไตล์ สัญชาติฝรั่งเศส
แต่ที่หลายคนอาจยังไม่รู้คือ
หนึ่งในประเทศที่มีกระแสตอบรับมิสทินเป็นอย่างดี ก็คือที่ ประเทศจีน..
จากกว่า 30 แพลตฟอร์มซื้อขายที่มีอยู่ในประเทศจีน มีสินค้าของมิสทินวางจำหน่ายอยู่ถึง 17 แพลตฟอร์ม เพื่อเป็นการรองรับการขยายตัวในจีน มิสทินได้เปิดออฟฟิศที่จีนถึง 3 แห่ง ได้แก่ เซียงไฮ้ หางโจว และเซินเจิ้น สามารถสร้างยอดขายเฉพาะในประเทศจีนในปี 2561 ได้กว่า 5,000 ล้านบาท และยังตั้งเป้าว่ายอดขายในปีนี้ จะเพิ่มขึ้นเป็น 6,500 ล้านบาท
ความสำเร็จในการรุกตลาดที่จีน ก็ทำให้มิสทินสามารถคว้ารางวัลจากเวทีใหญ่ระดับนานาชาติมาได้อีก
งาน China Beauty Expo 2019 ที่จัดขึ้นที่ เซี่ยงไฮ้ เมื่อช่วงปลายเดือนพฤษภาคมที่ผ่านมา
เป็นหนึ่งในงาน Expo ที่ใหญ่ที่สุดในภูมิภาคเอเชีย 
โดยมี Global Brand จากกว่า 40 ประเทศทั่วโลกเข้าร่วมงานนี้
และความพิเศษของปีนี้คือ ประเทศไทยได้รับเกียรติให้เป็น Country of Honor เพื่อบ่งบอกสถานะปัจจุบันของผลิตภัณฑ์ที่อยู่ในตลาดจีน
โดยหนึ่งในไฮไลต์ของงานก็คือ การประกาศรางวัลให้กับแบรนด์ต่างๆ 
ซึ่งมิสทินได้รับเชิญเข้าร่วมงาน China Beauty Expo เป็นปีที่ 3 โดยลงทุนกว่า 50 ล้านบาทในการจัดทำบูธ และสามารถคว้ามาได้ 5 รางวัล ได้แก่
1. LEADING IMPORTED BRANDS 24th CHINA BEAUTY EXPO
เป็นรางวัลแบรนด์นำเข้าเครื่องสำอางชั้นนำ ที่ถูกเลือกให้เป็น Leading Imported Brand ในงาน China Beauty Expo ครั้งที่ 24
2. 2019 MEIYI EYE MAKEUP - BEST CONSUMER CHOSEN PRODUCT AWARD
เป็นรางวัลผลิตภัณฑ์ ที่ได้รับความนิยมจากผู้บริโภคในประเภท EYE MAKEUP ซึ่งสินค้ามิสทินที่ได้รับรางวัล คือ มาสคาร่า มิสทิน ซุปเปอร์โมเดล
3. 2019 MEIYI TOP MAKEUP - BEST EYE MAKEUP AWARD
เป็นรางวัลสำหรับผลิตภัณฑ์ประเภท EYE MAKEUP ที่ดีที่สุด ซึ่งสินค้ามิสทินที่ได้รับรางวัล คือ มาสคาร่า มิสทิน ซุปเปอร์โมเดล
4. 2019 MEIYI  TOP SKINCARE BEST SUNSCREEN AWARD
เป็นรางวัลผลิตภัณฑ์ประเภท SUNSCREEN ที่ดีที่สุด ซึ่งสินค้ามิสทินที่ได้รับรางวัล คือ มิสทิน อะควา เบส บอดี้ โลชั่น
5. CHINA 2019 MOST CHOSEN BRANDS - MISTINE
เป็นรางวัลแบรนด์ Makeup ที่ผู้บริโภคเลือกเป็น 10 อันดับแรก
การได้รับเชิญเข้าร่วมงานและได้รับรางวัลต่างๆ ก็น่าจะถือเป็นโอกาสที่ดีของมิสทิน ในการโปรโมทและทําผลิตภัณฑ์ของแบรนด์ให้เป็นที่รู้จักมากขึ้นอีก ทั้งในประเทศจีนเอง และยังรวมถึงผู้เข้าร่วมงานจากชาติอื่นๆ อีกด้วย
ถ้ามิสทินสามารถพัฒนาตัวเองไปได้เรื่อยๆ แบบนี้
ก็คงจะพูดได้ว่า
เป้าหมายในการเป็น Global Brand อย่างเต็มตัวของมิสทินคงจะไม่ไกลเกินเอื้อม..